EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve . juuni 2024 nr

Kohtla-Järve Linnavalitsuse 20. oktoobri 2015. a

korralduse nr 825 "Ühissõidukipeatuste

kohanimede määramine" muutmine

Kohanimeseaduse § 5 lõike 1 punkti 3 kohaselt on kohanimemäärajaks kohalik omavalitsus. Sama seaduse § 6 lõigete 1 ja 2 alusel kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel. Kohtla-Järve Linnavalitsuse 20. oktoobri 2015. a korraldusega nr 825 „Ühissõidukipeatuste kohanimede määramine“ määrati Kohtla-Järve linna haldusterritooriumil olevate ühissõidukipeatuste kohanimed vastavalt lisale.

Maa- ja Transpordiameti koostöös valmis “Ühissõidukipeatuste nimede määramise ja muutmise tööprotsess ja nõuded" täiendatud juhend. Selle juhendi järgi peab kohanime määramise või muutmise õigusaktis olema ära toodud kohanimi, nimeobjekti liik ning ruumikuju, mis tuleb esitada skeemil (kaardil) ja koordinaatidena.

Kohtla-Järve linna ühissõidukipeatuste nimekirja andmete kontrollimise käigus selgus, et korralduse lisa pole piisavalt täidetud. Kohtla-Järve Linnavalitsuse 20. oktoobri 2015. a korralduse nr 825 "Ühissõidukipeatuste kohanimede määramine" lisas esitatud andmed annavad teavet ainult peatuse nimede ja koodide kohta. Puudub ühine seos kohanimeregistri ja ühistranspordikeskusega. Kohtla-Järve linnal on mõned peatused ametlikult kehtestamata. Hetkel on need peatused kohanimeregistrisse kantud mitteametlikena. Vastavalt kohanimeseaduse § 4 lõike 1 punktile 5 peab olema määratud ühissõidukipeatustele kohanimi. Kokku on 9 peatust, millele tuleb kehtestada õigusaktiga ametlik nimi: *Veski* (2 tk), *Ilmajaam*, *Kalevi* (2 tk), *Oru* (2 tk), *Oru klubi* ja *Freen*. Kõik need peatused on juba ühistranspordiregistris kasutusel, ainult *Oru klubi* lisame ühissõidukipeatuste nimekirja AS GoBus kirja alusel (registreeritud Kohtla-Järve Linnavalitsuse dokumendiregistris 4. märtsil 2024. a numbri 8-2/738 all).

Kohtla-Järve linnas, Ahtme linnaosas asuvad bussipeatused koodidega 4400749-1 ja 4400746-1. Kohtla-Järve Linnavalitsus oli kehtestanud ametlikult peatuse nimega Tammiku. Peatuste nimi kohanimeregistris ja ühistranspordikeskuses on erinev – Tammiku ja Tammiku rist. Peatusesildil kohapeal on kirjutatud ka Tammiku. Kuid ilmselt eksisteerib see „rist“ peatusenimes sel põhjusel, et samas kõrval on Tammiku alevik, kus ka mõistagi peatus nimega Tammiku (4400748-1), mis ametlikult määratud Jõhvi Vallavalitsuse poolt. Seega on 2 samanimelist peatust ühel liinil. Arutelu käigus ühistranspordikeskusega leppisime kokku, et Kohtla-Järve Linnavalitsus määrab ametlikult peatustele 4400749-1 ja 4400746-1 nimeks „Tammiku rist“.

Peatuste kohanimi *Ahtme gümnaasium* on muudetud Kohtla-Järve Linnavalitsuse 5. septembri 2023. a korraldusega nr 448 kohanimeks *Ahtme põhikool*.

Peatuste kohanimi *Järve vene gümnaasium* on muudetud Kohtla-Järve Linnavalitsuse 23. mai 2023. a korraldusega nr 264 kohanimeks *Rahvapargi*.

Peatuste kohanimed *Puru haigla* (2 tk), *Polikliinik* ja *Puru polikliinik* on muudetud Kohtla-Järve Linnavalitsuse 10. märtsi 2020. a korraldusega nr 152 kohanimedeks asjakohaselt *Keskhaigla* (2 tk), *Ravi* ja *Tervise*.

Kohtla-Järve Linnavalitsuse 20. oktoobri 2015. a korralduse nr 825 "Ühissõidukipeatuste kohanimede määramine" lisast võeti nimekirjast maha järgmised peatused: *Viivikonna*, *Sillamäe tee* (2 tk) ja *Sirgala,* sest need peatused ei asu Kohtla-Järve linna territooriumil, vaid Narva-Jõesuu linnas. Samuti võeti nimekirjast maha peatused: *Kalevi*, *Ritsika*, *Vanalinn*, *Põhikool* (2 tk), *Ehitajate* (2 tk), sest neid tegelikult ei kasutata.

Kohtla-Järve Linnavalitsuse nimekomisjoni ... juuni 2024. a protokolliga nr 3 kinnitati Kohtla-Järve linna ühissõidukipeatuste nimekiri.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 4. juulil 2024. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 20. juuni 2024. a. Antud aja jooksul on laekunud ettepanekuid, märkusi ega vastuväiteid….**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 4 lõike 1 punkti 5, § 5 lõike 1 punkti 3, § 6 lõike 1, haldusmenetluse seaduse § 64 lõike 1 ning Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Muuta Kohtla-Järve Linnavalitsuse 20. oktoobri 2015. a korraldust nr 825 "Ühissõidukipeatuste kohanimede määramine" ning asendada lisa käesoleva korralduse lisaga.
2. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Henri Kaselo Anna Generalova linnapea linnasekretär

**\*punasega kirjutatud tekst võib muuta**